14. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 672 της 9/26 Νοεμ. 1982 (ΦΕΚ Α΄ 141) Τροποποίηση και συμπλήρωση διατάξεων που εκδόθηκαν σε εκτέλεση του Νόμ. 6422/1934. Έχοντας υπόψη: α.Τις διατάξεις του Νόμ. 6422/1934 «περί ασκήσεως του επαγγέλματος του μηχανολόγου κ.λπ.» και ιδιαίτερα τα άρθρ. 3 και 5 αυτού. β.Το Π.Δ. 574/82 για ανακατανομή αρμοδιοτήτων Υπουργείων. γ.Το Π.Δ. 577/82 για μεταφορά Υπηρεσιών στο Υπουργείο Εθνικής Οικονομίας κ.λπ. δ.Την αριθ. ΔΚ 13596/82 κοινή απόφαση Πρωθυπουργού και Υπουργού Εθνικής Οικονομίας για ανάθεση αρμοδιοτήτων στους Υφυπουργούς Εθνικής Οικονομίας Κων/νο Βαΐτσο κ.λπ. ε.Την 490/1982 γνωμοδότηση του Συμβουλίου της Επικρατείας, αποφασίζουμε: Άρθρ.1.-Η σύμφωνα με το άρθρ. 17 του από 16/17 Μαρτ. 1950 (ΦΕΚ Α΄ 82) Β.Δ/τος, άδεια πρακτικού μηχανικού συντηρητή Γ΄ τάξης, χορηγείται ύστερα από εξετάσεις και στους αποφοίτους των Κέντρων Επαγγελματικής Καταρτίσεως Ενηλίκων (ΚΕΚΑΤΕ) του Οργανισμού Απασχολήσεως Εργατικού Δυναμικού (ΟΑΕΔ) μηχανολογικής κατεύθυνσης, που έχουν πενταετή τουλάχιστον προϋπηρεσία στη συντήρηση μηχανολογικών εγκαταστάσεων, πριν ή μετά την απόκτηση του πτυχίου τους από την οποία τριετή, τουλάχιστον, σε εγκαταστάσεις αντίστοιχης ειδικότητας. Άρθρ.2.-α.Έλληνες υπήκοοι κάτοχοι άδειας οξυγονοκολλητή ή ηλεκτροσυγκολλητή του εξωτερικού, μπορούν να πάρουν ύστερα από εξετάσεις και χωρίς προϋπηρεσία την άδεια οξυγονοκολλητή ή ηλεκτροσυγκολλητή, αντίστοιχα, του άρθρ. 16 του από 16/17 Μαρτ. 1950 Β.Δ/τος. β.Έλληνες υπήκοοι κάτοχοι άδειας χειριστή μηχανημάτων εκτελέσεως τεχνικών έργων του εξωτερικού μπορούν να πάρουν ύστερα από εξετάσεις και χωρίς προϋπηρεσία την άδεια χειριστή μηχανημάτων εκτελέσεως τεχνικών έργων Β΄ τάξης αντίστοιχης ομάδας του Π.Δ/τος αριθ. 22/76 (ΦΕΚ Α΄ 6). γ.Οι παραπάνω άδειες πρέπει να είναι μεταφρασμένες και επικυρωμένες από την Ελληνική Προξενική Αρχή της χώρας προέλευσης. 13.Β.δ.13-14 Μελέτη και Επίβλεψη Μηχανολογικών Εγκαταστάσεων 